cyanic-selkie/wikianc huggingface dataset:
அணு எண்
புரோட்டானின் பொருண்மையும் நியூட்ரானின் பொருண்மையும் ஏறத்தாழ சமம். ஆனால் எலக்ட்ரானின் பொருண்மை மிகமிகச் சிறியது ஆகும். புரோட்டானின் பொருண்மையுடன் ஒப்பிட்டால் எலக்ட்ரானின் பொருண்மை 1/1835 அளவு மட்டுமேயாகும். எனவே பல நிகழ்வுகளில் எலக்ட்ரானின் பொருண்மையை கணக்கில் கொள்வதில்லை. நியூக்ளியான்களின் நிறையுடன் ஒப்பிடுகையில் நியூக்ளியான்களின் பிணைத்திருக்கும் விசைகளின் நிறை விளைவும் மிகக் குறைவானதாகும். இந்நிறை விளைவானது எந்தவொரு அணுவின் நிறையையும் (A) குறிப்பிடப் பயன்படும் அணுநிறை அலகில்1% அளவுக்கும் குறைவானதாக இருக்கும். ஒரே அணு எண்ணையும் வெவ்வேறு நிறை எண்களையும் கொண்டுள்ள ஒரு தனிமத்தின் பல வகைகளே ஐசோடோப்புகள் எனப்படும். ஒரே தனிமத்தினுடைய ஐசோடோப்புகள் ஒரே அணு எண்ணையே கொண்டிருக்கும். அதனால் அணுக்கருக்களில் உள்ள புரோட்டான்களின் எண்ணிக்கையும் ஆர்பிட்டுகள் எனப்படும் சுற்றுப்பாதையில் உள்ள எலக்ட்ரான்களின் எண்ணிக்கையும் சமமாகவே இருக்கும். எனவே நிரையில் காணப்படும் வேறுபாடு என்பது அணுக்கருவிலுள்ள நியூட்ரான்களின் எண்ணிக்கையில் ஏற்படும் வேறுபாட்டைக் குறிக்கிறது. பூமியின் மேலுள்ள வரையறுக்கப்பட்ட சூழலில் இயற்கையாகத் தோன்றும் தனிமங்களில் முக்கால் பாகத்திற்கும் மேற்பட்டவை அவற்றின் ஐசோடோப்புகளின் கலவையாகும். இக்கலவைகளின் சராசரி ஐசோடோப்பு நிறை தனிமங்களின் நிலையான அணு எடையை உறுதி செய்கிறது. வரலாற்றில் 19-ஆம் நூற்றாண்டில் வேதியியலர்கள் ஐதரசனின் ஒப்பீட்டு அடிப்படையில் தனிமங்களின் அணு எடையை அளந்தறிந்தனர்.
வழக்கமாக அணு எண்ணைக் குறிக்கப் பயன்படும் குறியீடான் Z என்ற எழுத்து எண் என்ற பொருள் கொண்ட செருமன் சொல்லான சாகல் என்ற சொல்லில் இருந்து பெறப்பட்டது ஆகும். இந்த அணு எண் என்ற குறியீடு வேதியியல் மற்றும் இயற்பியல் கருத்துக்களின் நவீன சிந்தனைக்கு முன்னர் தனிமவரிசை  அட்டவணையில் ஒரு தனிமத்தின் எண்ணியல் இடத்தை மட்டுமே  குறித்தது. தனிம வரிசை அட்டவனையின் ஒழுங்கு ஏறத்தாழ, ஆனால் முழுமையாக இல்லை, அணு எடையின் அடிப்படையில் தனிமங்கள் வரிசைப்படுத்தப் பட்டிருந்தன. 1915-ஆம் ஆண்டுக்குப் பின்னரே அணு எண் என்பது வெறும் எண் மதிப்பு மட்டுமன்று அது அந்த குறிப்பிட்ட அணுவின் மின் சுமையையும் இயற்பியல் பண்புகளையும் தாங்கிய ஓர் எண் என்பது ஆதாரங்களுடன் நிருபிக்கப்பட்டதால் அணு எண் அடிப்படையில் தனிம வரிசை அட்டவணையில் தனிமங்கள் அடுக்கப்பட்டன.
தனிமவரிசை அட்டவணையும் தனிமங்களுக்கான எண்களும்
தனிமங்கள் கண்டறியப்பட்டபோது அவற்றின் பண்புகள் இயல்புகள் குணங்கள், இணைதிறன் முதலானவற்ரின் அடிப்படையில் தனிமங்களை வரிசைப்படுத்தவும் அட்டவணைப்படுத்தவும் முயற்சிகள் மேற்கொள்ளப்பட்டன. அப்படியானதொரு முயற்சியில்தான் தனிமங்களுக்கு எண்ணிடப்படும் வழக்கம் தோன்றியது. எண்களின் ஏறுவரிசையில் தனிமங்கள் வரிசைப்படுத்தப்பட்டன.
திமீத்ரி இவனோவிச் மெண்டெலீவ் (என்பவர் பண்புகளின் அடிப்படையில் தனிமங்களை வரிசைப்படுத்த முயன்று அணு எடைகளை அடிப்படையாகக் கொண்டு முதலாவது தனிமவரிசை அட்டவணையை உருவாக்கினார் இருப்பினும், அப்போது கண்டுபிடிக்கப்பட்டிருந்த தனிமங்களின் வேதிப் பண்புகளை கருத்திற்கொள்ள நினைத்த அவர் அட்டவணையில் சிறிய மாற்றங்களைச் செய்தார். 127.6 அணு எடை கொண்ட தெல்லூரியத்தை 126.9 என்ற அணு எடை கொண்ட அயோடினுக்கு முன்னதாக வைத்தார் . இந்த முறையிலான வரிசைப்படுத்தும் திட்டம், பிற்காலத்தில் நவீனமாக கண்டறியப்பட்ட அணுஎண் அல்லது புரோட்டான் எண், Z அடிப்படையில் தனிமங்களை  வரிசைப்படுத்தும் நவீன நடைமுறையுடன் ஒத்திருக்கிறது, ஆனால் அணு எண் அந்த நேரத்தில் தெரியவில்லை அல்லது அதைக் குறித்து சந்தேகிக்கப்படவில்லை.
கால அட்டவணையின் அடிப்படையில் எளிய எண்களின் அடிப்படையில் தனினங்கள் வரிசைப்படுத்தப்பட்ட அட்டவணை முற்றிலும் திருப்தி அளிப்பதாக இல்லை. முன்னர் கூறப்பட்ட தெல்லுரியம், அயோடின் போல ஆர்கானும் பொட்டாசியமும், கோபால்ட்டும் நிக்கலும் போன்ற மாறுபடும் பல இணை தனிமங்கள் பின்னர் கண்டறியப்பட்டன. இவை கிட்டத்தட்ட ஒத்த பண்புகள் அல்லது தலைகீழான அணுஎடைகள் கொண்டிருந்தன. எனவே இவற்றின் இருப்பிடத்தை முடிவு செய்ய வேதியியல் பண்புகளை அடிப்படையாகக் கொள்ள வேண்டிய அவசியம் ஏற்பட்டது. அணு எண் 71-இலிருந்து படிப்படியாக இதைப் போன்ற தனிமங்களை அடையாளம் காண்பது அதிகரித்துவந்தது. இதனால் முரண்பாடுகளும் நித்தியமற்ற தன்மையும் தோன்ற ஆரம்பித்தன.
மேற்கோள்கள்
பகுப்பு:வேதியப் பண்புகள் பகுப்பு:அணுக்கருவியல் பகுப்பு:அணுக்கள்
புதிய புத்தகம் பேசுது
புதிய புத்தகம் பேசுது என்பது தமிழ் பதிப்புத்துறை மற்றும் நூல்கள் பற்றிய ஒர் மாதாந்திர இதழ் ஆகும். இதன் நோக்கம் "எழுத்தாளர்கள், பதிப்பாளர்கள் வாசகர்களிடையே ஓர் இணைப்புப் பாலமாக" அமைவதாகும். இதில் நூல்கள் பற்றிய அறிமுகங்கள், எழுத்தாளர்கள் மற்றும் கல்வி பின்புலம் கொண்ட பிரமுகர்களின் நேர்காணல்கள், செய்திகள், ஆய்வுக் கட்டுரைகள் உட்பட்ட படைப்புகள் இடம்பெறுகின்றன.
இதனை தமிழகத்தின் மிக முக்கியமான இடதுசாரி பதிப்பகங்களில் ஓன்றான பாரதி புத்தகாலயம் கடந்த 20 ஆண்டுகளாக வெளியிடுகிறது. பகுப்பு:தமிழ் பதிப்புத்துறை இதழ்கள் பகுப்பு:தமிழ் ஆவணகவியல் இதழ்கள்
தேசிய நெடுஞ்சாலை 205 (இந்தியா)
தேசிய நெடுஞ்சாலை 205 (National Highway 205) என்பது என்.எச்205 எனப் பொதுவாக அழைக்கப்படுகின்ற இந்தியாவிலுள்ள நெடுஞ்சாலையாகும். இந்த நெடுஞ்சாலையானது இந்திய மாநிலங்களான இமாச்சலப் பிரதேசம் மற்றும் பஞ்சாப் ஆகிய மாநிலங்களின் வழியாகச் செல்கிறது.
வழித்தடம்
இந்த நெடுஞ்சாலையானது சண்டிகருக்கு அருகில் உள்ள கராரில் தொடங்குகிறது. இந்த நெடுஞ்சாலை ரூப்நகர், பஞ்சாபில் உள்ள கிராட்பூர் சாகிப் மற்றும் இமாச்சலப் பிரதேசத்தில் உள்ள இசுவார்கத், நாம்ஹோல், டார்லகாட் ஆகியவற்றின் வழியாகச் சென்றுசிம்லாவிற்குஅருகில் முடிகிறது.
பழைய தேசிய நெடுஞ்சாலைஎண்கள் மற்றும் புதிய தேசிய நெடுஞ்சாலை 205
2010 ஆம் ஆண்டில் இந்திய தேசிய நெடுஞ்சாலை ஆணையத்தால் அனைத்து தேசிய நெடுஞ்சாலைகளுக்கும் எண்கள் மாற்றப்பட்ட பிறகு தேசிய நெடுஞ்சாலை 21 மற்றும் தேசிய நெடுஞ்சாலை 88 ஆகியவற்றின் பகுதிகள் இணைக்கப்பட்டு பழைய தேசிய நெடுஞ்சாலை 5-இன் ஒரு பகுதி இணைக்கப்பட்டு புதிய தேசிய நெடுஞ்சாலை 205 உருவாக்கப்பட்டது.
வெளிப்புற இணைப்பு
பகுப்பு:இந்திய தேசிய நெடுஞ்சாலைகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
குவிய விகிதம்
right|thumb|320px|Diagram of decreasing apertures, that is, increasing f-numbers, in one-stop increments; each aperture has half the light gathering area of the previous one. The actual size of the aperture will depend on the [[focal length of the lens.]] ஒளியியலில், குவிய விகிதம் (Focal ratio, f-ratio, f-stop, அல்லது relative aperture ) என்பது, ஒளியியல் தொகுதி ஒன்றின் நுழைவுத் துளைக்கும், வில்லையின் குவியத் தூரத்துக்கும் இடையிலான விகிதம் ஆகும். எளிமையாகச் சொல்வதானால், குவிய விகிதம் என்பது, குவியத் தூரத்தை, ஒளித் துளையின் விட்டத்தால் வகுக்க வரும் எண்ணாகும். ஒளிப்படவியலில் முக்கியமான ஒரு கருத்துருவான வில்லை வேகம் என்பதன் கணிய அளவான இது அலகில் எண் ஆகும்.
குறியீடு
குவிய விகிதம் f/# பெரும்பாலும், N ஆல் குறிக்கப்படுகிறது. இத் தொடர்பு பின்வருமாறு அமையும்.
இங்கே f குவியத் தூரமும், D ஒளித்துளையின் விட்டமும் ஆகும். "#" என்பதை ஒரே குறியீடாக எழுதுவது வழக்கு. "#" க்கான குறிப்பிட்ட பெறுமதி எண் குறியை ஒரு பெறுமானத்தால் பதிலிடுவதன் மூலம் குறிக்கப்படும். எடுத்துக் காட்டாக, குவியத்தூரம், ஒளித்துளை விட்டத்திலும் 16 மடங்கு ஆயின், குவிய விகிதம் 16 அல்லது N = 16.
வெளி இணைப்புக்கள்
பகுப்பு:ஒளியியல் பகுப்பு:ஒளிப்பட நுட்பங்கள்
ரங்கு
thumb| ரங்குவை வீசுதல் ரங்கு (Rungu (weapon) சுவாகிலி, பன்மை மருங்கு ) என்பது மரத்தாலான எறிதடி ஆயுதம் ஆகும். இது சில கிழக்கு ஆப்பிரிக்க பழங்குடியினர் பண்பாட்டில் சிறப்பு அடையாளத்தையும் முக்கியத்துவத்தையும் கொண்டுள்ளது. இது குறிப்பாக மாசாய் மோரன்களுடன் (ஆண் போர்வீரர்கள்) தொடர்புடையது. அவர்கள் பாரம்பரியமாக இதை போரிலும் வேட்டையிலும் பயன்படுத்துகின்றனர். இது உலகின் அந்தப் பகுதியில் பொதுவாகக் காணப்படும் சுற்றுலா நினைவுச்சின்னமாகும்.
ரங்குகள் பொதுவாக சுமார் 45-50 செமீ (18-20 அங்குலம்) நீளமான, தடியாகவும் அதன் ஒரு முனையில் கனமான குமிழ் அல்லது பந்து போன்ற அமைப்புடன் இருக்கும்.
மாசாய் பண்பாட்டில், ரங்கு என்பது இளம் ஆண்களுக்கு போர்வீரர் அந்தஸ்தின் ஒரு முக்கிய அடையாளமாகும். இவை பெரும்பாலும் எளிமையானதாகவும் கடினமான மரத்தால் செய்யப்பட்டிருக்கும். ஆனால் சடங்கு நோகங்களுக்காக செய்யப்படும் ரங்குகள் வேலைப்பாடுகளுடன் செதுக்கப்படலாம் அல்லது பிற பொருட்களால் செய்யப்பட்டிருக்கலாம். சுற்றுலா வர்த்தகத்திற்காக செய்யப்படும் ரங்குகளின் கைப்பிடிகளில் அலங்கார மணிகளைத் தைக்கும் பணியில் உள்ளூர் பெண்கள் பரவலாக ஈடுபடுகின்றனர்.
கென்யாவின் முன்னாள் சனாதிபதி டேனியல் அராப் மோய், முக்கியமான பொது நிகழ்ச்சிகளில் நேர்த்தியாக தங்கம் அல்லது வெள்ளி பூண் பதிக்கப்பட்ட தந்தத்தாலான ரங்குவை வைத்திருப்பதை எப்போதும் காணமுடிந்தது. அவர் அதை தனது ஃபிம்போ யா நியோ என்று குறிப்பிடுவார் (சுவாஹிலி மொழியில், "நியாயோவின் ஊழியர்- 'நியாயோ' என்பது சனாதிபதி மோயைக் குறிக்கும் ஒரு சொல்") மேலும் அவர் கோபமாக இருக்கும்போது அதைக் கொண்டு மேசையில் குத்துவார். சில சமயங்களில் ரங்குவை உடைப்பார்.
குறிப்புகள்
பகுப்பு:ஆப்பிரிக்க ஆயுதங்கள்
பா. கா. மூக்கைய்யாத்தேவர்
வாழ்க்கை வரலாறு
இவர் காட்டமுத்து ஒச்சாத்தேவர் - செவனம்மாள் தம்பதிகளுக்கு 1923ஆம் ஆண்டு ஏப்ரல் மாதம் 4 ஆம் நாள் மதுரை மாவட்டம், உசிலம்பட்டி தாலுகாவில் உள்ள பாப்பாபட்டி என்ற வருவாய் கிராமத்தில் பிறந்தார். இவர் 1979ஆம் ஆண்டு செப்டம்பர் ஆறாம் நாள் மறைந்தார். இவரின் சமாதி உசிலம்பட்டியில் உள்ள பசும்பொன் முத்துராமலிங்கதேவர் கல்லூரியில் உள்ளது.
இவரது முயற்சியால் உசிலம்பட்டி, மேநீலிதநல்லூர் மற்றும் கமுதி ஆகிய இடங்களில் பசும்பொன் முத்துராமலிங்கத் தேவர் பெயரில் கலைக் கல்லூரிகள் நிறுவப்பட்டது.
இவரது நினைவைப் போற்றும் வகையில் மதுரை நகரத்தில் அரசரடி பகுதியில் 1990-ஆம் ஆண்டில், இவரது சிலை நிறுவப்பட்டது.
மேற்கோள்கள்
பகுப்பு:தமிழக அரசியல்வாதிகள் பகுப்பு:1923 பிறப்புகள் பகுப்பு:1979 இறப்புகள் பகுப்பு:5வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:மதுரை மாவட்ட நபர்கள்
அனா ஓசனிச்சிட்டு
அனா ஓசனிச்சிட்டு (Anna's hummingbird, Calypte anna) என்பது நடுத்தர அளவுள்ள, வட அமெரிக்காவின் மேற்கு கடற்கரைப்பகுதியை தாயகமாகக் கொண்ட ஓசனிச்சிட்டு ஆகும். இப்பறவைக்கு அனா மசீனா என்பவரின் பெயரைக் கொண்ட பெயர் அமைந்துள்ளது.
அனா ஓசனிச்சிட்டு 3.9 to 4.3 in நீளமுடையது. இது வானவில் போன்று மாறும் பழுப்பு-பச்சை பின்புறத்தையும், மங்கிய சாம்பல் நிறத்தை நெஞ்சு, வயிற்றுப் பகுதிகளிலும், விலாவில் பச்சை நிறத்தையும் கொண்டு காணப்படுகிறது. இதனுடைய அலகு நீண்டு, நேராக, அகன்று காணப்படுகின்றது.
வெளி இணைப்புகள்
பகுப்பு:அமெரிக்கப் பறவைகள் பகுப்பு:ஓசனிச்சிட்டுகள்
ரோஜா இதழ்
ரோஜா இதழ் என்பது உரோசா முத்தையா ஆராய்ச்சி நூலகத்தால் வெளியிடப்படும் காலாண்டிதழ் ஆகும். இது நூலகவியல், ஆவணவியல் பற்றிய ஆராச்சியக் கட்டுரைகளையும் செய்திகளையும் கொண்டு வெளிவருகிறது. இதன் ஆசிரியர் குழுவில் வ. கீதா, அ. சதீஷ், சு. தியடோர் பாஸ்கரன், க. சுந்தர் ஆகியோர் உள்ளார்கள்.
வெளி இணைப்புக்கள்
பகுப்பு:தமிழ் ஆவணகவியல் இதழ்கள்
சூரிய வான் இணையல்
பூமியிலிருந்து காண்கையில் இன்னொரு கோள், வானியல் பொருள்கள் அல்லது விண்கலம், சூரியனுக்கு பின்னே நேர் எதிராக அமைந்து இவை மூன்றும் ஒரே நேர்கோட்டில் இருப்பது சூரிய வான் இணையல் (Solar conjunction) ஆகும்.ஆதாவது பூமிக்கும் இன்னொரு கோளுக்கும் இடையில் சூரியன் இருக்கும். சூரிய வான் இணையலின் போது சூரியன் இடையில் வருவதால் விண்கலத்துடன் தொடர்பு கொள்வது தடைபடும்.
விண்கலம் தொடர்பான பிரச்சனைகள்
விண்கலத்தின் இடத்தைத் தொடர்ந்து கண்காணிக்க, விண்கலத்துடன் இணைக்கப்பட்டுள்ள வானலை வாங்கி (Antenna), புவியிலுள்ள வானலை வாங்கியுடன் நீண்ட நேரம் தொடர்பில் இல்லாமல் இருந்தால், அவை சூரியனின் அலைகளைப் பின் தொடர வாய்ப்பு உள்ளது.ஏனெனில் சூரியனால் உருவாக்கப்படும் மின் காந்த அலைகள், வானலை வாங்கியால் (Antenna) அனுப்பப்படும் சமிக்ஞை அலைகளை விட மிக வலிமை வாய்ந்தது.
இதற்கு சமீபத்திய எடுத்துக்காட்டு நாசாவால், செவ்வாயின் தரைப்பரப்பில் இயக்கப்படும் கியூரியோசிட்டி தரையுளவி, சூரிய வான் இணையலின் போது 25 நாட்கள் தனித்தியங்கு அமைப்பிற்கு மாற்றப்பட்டது.இதனால் கியூரியோசிட்டி தரையுளவியின் அனைத்து நகர்வுகளும் நிறுத்தப்பட்டது.பூமியோடு தொடர்பு கொள்ளமல் செய்யப்படும் வானிலைத் தகவல் சேமிப்புப் பணியை மட்டும் செய்தது.
மேற்கோள்கள்
பகுப்பு:வானியல்
செப்டம்பர் 29
வெளி இணைப்புகள்
பகுப்பு:செப்டம்பர் பகுப்பு:ஆண்டின் நாட்கள்
வில்லெம் கெய்கர்
வில்ஹெம் லுட்விக் கெய்கர் அல்லது வில்லெம் கெய்கர் (Wilhelm Ludwig Geiger) (1856-1943) என்பவர் ஒரு கீழ்த்திசை நாடுகளின் மொழியறிஞர் ஆவார். குறிப்பாக இரானிய மற்றும் இந்திய மொழி குடும்பங்களின் பழமையான பண்பாடுகளை ஆய்வுநோக்கில் கற்றுச் சிறந்த இவர், பாளி மொழியிலும் சிறந்து விளங்கினார். அத்துடன் சிங்களம், மாலைத்தீவு மொழி போன்றவற்றிலும் சிறப்பாற்றல் கொண்டவர். இவர் செருமன் நாட்டைச் சேர்ந்தவர். இவரே மகாவம்சம் நூலை மொழிப்பெயர்த்தவாரவர்.
இலங்கை வரலாற்றில்
இலங்கை வரலாற்றில் இவரது பெயர் அழியாதப் பெயராக நிலைத்து விட்ட ஒன்றாகும். 1895ம் ஆண்டு இலங்கைக்கு பயணித்த இவர் இலங்கை சிங்கள மொழியையும் கற்றுச் சிறந்தார். . இலங்கையின் வரலாற்றை ஆய்வுசெய்த இவர் 6ம் நூற்றாண்டுகளின் மகாநாம தேரர் எனும் பிக்குவினால் தொகுக்கப்பட்ட மகாவம்சம் நூலை பாளி மொழியில் இருந்து செருமன் மொழிக்கு 1908ம் ஆண்டு மொழிப்பெயப்பு செய்தார். அதன் பின்னர் 1912ம் ஆண்டு மாபெல் ஹெய்னஸ் போட் என்பவரின் உதவியுடன் ஆங்கில மொழிக்கு மொழிப்பெயர்ப்பு ஒன்றை செய்தார். இந்த நூல் வரலாற்றாசிரியர்களிடையே மிகவும் பிரசித்திப்பெற்றதுடன், இலங்கை வரலாறு தொடர்பாக பல நூல்கள் வெளிவரவும் காரணமாகின. இதனை கெய்கர் மகாவம்சம் என்றழைப்போரும் உள்ளனர்.
1989ம் ஆண்டுகளின் இலங்கை அரசு, இவரது உருவ தபால் தலை வெளியிட்டு இவரை கௌரவப் படுத்தியது என்பது குறிப்பிடத்தக்கது. .
வெளியிணைப்புகள்
பகுப்பு:மகாவம்சம் பகுப்பு:இலங்கை வரலாற்றாளர்கள் பகுப்பு:1856 பிறப்புகள் பகுப்பு:1943 இறப்புகள்
விஜயசிறீ
விஜயசிறீ இராகம் கருநாடக இசையில் பயன்படும் இராகங்களில் ஒன்றாகும். இது 47 ஆவது மேளகர்த்தா இராகமாகிய, "வஸூ" என்றழைக்கப்படும் 8 ஆவது சக்கரத்தின் 5 ஆவது மேளமாகிய சுவர்ணாங்கி இராகத்தின் ஜன்னிய இராகம் ஆகும்.
இலக்கணம்
thumb|right|300px|விஜயசிறீ சுரங்கள் C யிலிருந்து தொடக்கம்
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதிமத்திமம் (ம2), பஞ்சமம், காகலி நிஷாதம் (நி3) ஆகிய சுரங்கள் வருகின்றன.
உசாத்துணைகள்
பகுப்பு:சுவர்ணாங்கியின் ஜன்னிய இராகங்கள்
வில்லி வாட்சன்
வில்லி வாட்சன் (Willie Watson, பிறப்பு: மார்ச்சு 7 1920, இறப்பு: ஏப்ரல் 24 2004 ), இங்கிலாந்து அணியின் துடுப்பாட்டக்காரர். இவர் 23 தேர்வுத் துடுப்பாட்டப் போட்டிகளிலும், 468 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1969 - 1976 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பாலாறு
thumb|right|நந்தி மலையில் பாலாறு உற்பத்தியாகும் இடம்
பாலாறு (Palar River) தென்னிந்திய விவசாயத்தின் தாய் ஆறாக விவசாயிகளால் சொல்லப்படுகிறது. இது கர்நாடக மாநிலத்தின் கோலார் மாவட்டத்திலுள்ள நந்தி மலையில் உற்பத்தியாகிறது. கர்நாடகத்தில் 93 கிமீ தொலைவும், ஆந்திரப்பிரதேசத்தில் 33 கிமீ தொலைவும் தமிழகத்தில் 222 கிமீ தொலைவும் பாய்ந்து சென்னைக்கு தெற்கே 100 கிமீ தொலைவிலுள்ள வாயலூர் என்னுமிடத்தில் வங்காள விரிகுடாவில் கலக்கிறது. இதற்கு மொத்தமாக ஏழு துணையாறுகள் உள்ளன அவற்றில் செய்யாறு, நீவா ஆறு ஆகியவை முதன்மையானவையாகும். வாணியம்பாடி, ஆம்பூர், பள்ளிகொண்டா, மேல்மொணவூர்,வேலூர், ஆற்காடு, வாலாஜாபேட்டை, காஞ்சிபுரம், செங்கல்பட்டு ஆகியவை இவ்வாற்றின் கரையில் அமைந்துள்ளன.
அணை
ஆந்திரப்பிரதேச அரசு குப்பத்துக்கு அருகிலுள்ள கணேசபுரத்தில் பாலாற்றின் குறுக்கே பாசன அணை கட்ட திட்டமிட்டுள்ளதற்கு தமிழகம் எதிர்ப்பு தெரிவித்துள்ளது. தமிழகத்தின் வட மாவட்டங்களான வேலூர், காஞ்சிபுரம், திருவண்ணாமலை, திருவள்ளூர், சென்னை ஆகியவை பாலாறினால் பயன்பெறுகின்றன.
பாலாறு ஆண்டு முழுவதும் நீர் ஓடும் வற்றாத ஆறு. பருவ காலங்களில் பெய்யும் மழையே இதன் நீர் ஆதாரம் ஆகும். கணேசபுரத்தில் கட்டத் திட்டமிடப்பட்டுள்ள பாசன அணை தமிழகத்திற்கு வரும் ஆற்றின் நீரை பெருமளவில் தடுத்துவிடும் என தமிழக அரசு கருதுகிறது. மேலும் பருவ மழை பொய்க்கும் காலங்களிலும் குறைவான மழைப்பொழிவு உள்ள காலங்களிலும் இந்த அணை தமிழகத்திற்கு வரும் நீரை முழுவதும் தடுத்துவிடும் என தமிழகம் அச்சப்படுவதால் இத்திட்டத்திற்கு எதிர்ப்பு தெரிவிக்கிறது.
அப்போதய தமிழக முதல்வர் செயலலிதா இந்த அணை கட்டும் திட்டத்திற்கு எதிர்ப்பு தெரிவித்தார். பாலாறு மாநிலங்களுக்கிடையே ஓடும் ஆறு என்பதால் அட்டவணை அ -வில் 1892 ஆண்டின் ஒப்பந்தம் இணைக்கப்பட்டுள்ளது என்றும் ஒப்பந்தத்தின் உட்பிரிவின் படி மேல் பாசன மாநிலங்கள் கீழ் பாசன மாநிலங்களின் அனுமதியின்றி ஆற்றின் குறுக்கே புதிய அணைகளையோ அல்லது ஆற்றின் நீரை திருப்பும், தடுக்கும், சேமிக்கும் எந்த விதமான கட்டுமானங்களையோ கட்டக் கூடாது என்று குறிப்பிடப்பட்டுள்ளதை எடுத்துக்காட்டினார்.
விளக்கப்படம்
என் பெயர் பாலாறு என்ற விளக்கப்படம் செங்கல்பட்டை சேர்ந்த நீர் உரிமை பாதுகாப்பு குழு தயாரித்தது. சூன் 30, 2008-ல் இது வெளியிடப்பட்டது. 85 நிமிடங்கள் ஓடும் இது பாலாறு கர்நாடகத்தில் உற்பத்தியாகும் இடத்திலிருந்து அது வங்காள விரிகுடாவில் கலக்கும் வரை உள்ள நிலைகளை காட்டுகிறது. மணல் அள்ளுதல் மற்றும் தொழிலகங்களின் கழிவுகள் வட தமிழகத்தின் முதன்மையான குடிநீர் ஆதாரமான பாலாற்றை எவ்வாறு பாழாக்குகிறது என்பதை சொல்கிறது.
மேற்கோள்கள்
பகுப்பு:தமிழக ஆறுகள் பகுப்பு:கர்நாடக ஆறுகள் பகுப்பு:ஆந்திர ஆறுகள்
ராசா
ராசா (ஆங்கிலம்: Rasah; மலாய் மொழி: Rasah) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.
கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும் உள்ளது.
பொது
லிங்கி ஆறு வழியாக சுங்கை ஊஜோங் முக்கிம் பகுதியைக் கோலா லிங்கியுடன் இணைத்த அந்த ஈய வர்த்தகப் பாதைக்கு ராசா முக்கிம் ஒரு முக்கியமான நிறுத்தமாகவும் இருந்தது.
மக்கள் தொகை
ராசாவில் 44.5% சீனர்கள்; 29.4% மலாய்க்காரர்கள்; 21.4% இந்தியர்கள்; 0.4% மற்றவர்கள் உள்ளனர்.
வெளி இணைப்புக்கள்
பகுப்பு:மலேசிய நகரங்கள் பகுப்பு:நெகிரி செம்பிலான் பகுப்பு:நெகிரி செம்பிலான் நகரங்கள்
திருக்களம்பூர் கருப்பக்குடிபட்டி அய்யனார் கோயில்
திருக்களம்பூர் கருப்பக்குடிபட்டி அய்யனார் கோயில் தமிழ்நாட்டில் புதுக்கோட்டை மாவட்டம், திருக்களம்பூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மறமடக்கி
சான்றுகள்
பகுப்பு:புதுக்கோட்டை மாவட்டத்திலுள்ள கிராமங்கள்
புதிய நூலகம்
புதிய நூலகம் என்பது, நூலகவியல் சார்ந்த ஆவண திங்களிதழ் ஆகும். இவ்விதழில் எண்ணிம நூலகங்கள், ஆவணகவியல் பற்றிய கட்டுரைகளும் செய்திகளும் இடம்பெறுகின்றன. இலங்கைத் தமிழ் ஆவணகவியல் செய்திகளும் கட்டுரைகளும் இதில் முதன்மையாக இடம் பெறுகின்றன.
பகுப்பு:தமிழ் ஆவணகவியல் இதழ்கள் பகுப்பு:தமிழ் இதழ்கள்
பிரியங்கா காந்தி
ஆரம்பகால வாழ்க்கை
தற்போதைய ஆளும் கூட்டணியான ஐக்கிய முற்போக்கு கூட்டணியின் தலைவியும் மற்றும் இந்திய தேசிய காங்கிரசின் தலைவியுமான சோனியா காந்தி-ராஜீவ் காந்தியின் இரண்டாவது குழந்தையாவார்.
இவரின் தந்தை ராஜீவ் காந்தி, பாட்டி இந்திரா காந்தி மற்றும் முப்பாட்டனார் ஜவஹர்லால் நேரு ஆகிய அனைவரும் இந்திய பிரதமர்களாக பதவி வகித்தவர்கள் ஆவார்கள். இவரின் பாட்டனார் பெரோஸ் காந்தி மதிப்புக்குரிய நாடாளுமன்ற உறுப்பினராகவும், இவரின் முப்பாட்டனார் மோதிலால் நேரு அவர்கள் இந்திய சுதந்திர போராட்ட இயக்கத்தின் முக்கிய தலைவராகவும் திகழ்ந்தவர்கள் ஆவர்.
இவர் (புது டில்லியில்) ஜீசஸ் மற்றும் மேரி கான்வென்ட்டில் உள்ள மாடர்ன் பள்ளிக்கூடத்தில் பயின்றார். தில்லி பல்கலைக்கழகத்தில் உளவியல் பிரிவில் பட்டம் பெற்றார். வியு2பிஜிஒய் (VU2PGY) என்ற பெயர்கொண்ட பொழுதுபோக்கு வானொலியை இயக்குபவராக இருந்தார்.
அரசியல் வாழ்க்கை
அரசியலில் பிரியங்கா காந்தி, காந்தி குடும்பத்தின் வாரிசாகவே சில காலம் பேசப்பட்டார். தனது தாயார் மற்றும் சகோதரருக்கு உதவியாகவே இருந்தபோதிலும், தனது குடும்பத்திற்கே (தனது குழந்தைகளுக்கே) முக்கியத்துவம் கொடுக்கிறார். ஆரம்பத்தில் இவர் காங்கிரஸ் கட்சிக்காக உத்திரப்பிரதேசத்தில் தொடர்ந்து தேர்தல் பிரச்சாரம் செய்தபோது, அரசியலில் தனக்கு சிறிதளவே ஆர்வம் உள்ளதாகக் கூறினார்.
1999 இல் தேர்தல் பிரச்சாரத்தின்போது பிபிசி வானொலிக்கு அளித்த பேட்டியில் "நான் மனதளவில் மிகத்தெளிவாக இருக்கின்றேன். மக்களை நான் விரும்புகின்ற அளவுக்கு, அரசியல் என்னை ஈர்க்கவில்லை. அரசியலில் இல்லாமலேயே அவர்களுக்கு என்னால் நிறைய நன்மைகளைச் செய்ய இயலும்[ . "ஆயிரம் முறை சொல்லிவிட்டேன், நான் அரசியலில் சேருவதற்கு ஆர்வம் காட்டவில்லை ... " என்ற அவரின் பதிலின் மூலம் அவர் அரசியலில் சேருவது குறித்த கேள்விகளுக்கான சந்தேகங்கள் தீர்க்கப்பட்டன.
இருப்பினும் இவர் தனது தாயார் மற்றும் சகோதரரின் தொகுதிகளான ரே பரேய்லி மற்றும் அமேதி ஆகியவற்றிற்கு தொடர்ந்து விஜயம் செய்ததன் மூலம் மக்களை நேரடியாக சந்தித்து வந்தார். இத்தொகுதியில் இவர் மிகப் பிரபலமானவராவார். இவர் செல்லும் இடமெல்லாம் பெரும் கூட்டம் கூடும். ஒவ்வொரு தேர்தலின் போதும் அமேதியில், "பிரியங்கா தேர்தலில் போட்டியிடவேண்டும்" என்ற முழக்கம் பிரபலமாக எழுப்பப்படும். (இந்த முழக்கம் அமேதியிலிருந்து பிரியங்காவுக்காக [தேர்தலில் நிற்பதற்காக] எழுப்பப்படுவதாகும்).
இவர் தொடர்ந்து சிறந்த ஒருங்கிணைப்பாளராகவும், சமசிந்தனை உடையவராகவும் மற்றும் இவரின் தாயாருக்கு "அரசியல் விஷயங்களில் நல்ல ஆலோசகராகவும்" செயல்படுவதாக நம்பப்படுகின்றது.
2004 இன் இந்திய பொதுத்தேர்தலில் இவரது தாயாரின் தேர்தல் பிரச்சாரத்திற்கு மேலாளராகவும் மற்றும் இவரது சகோதரர் ராகுல் காந்தியின் தேர்தல் பிரச்சாரத்தை மேற்பார்வை செய்தும் இவர் உதவினார். ஒரு பத்திரிகையாளர் சந்திப்பில் தேர்தல் சமயத்தில் அவர் கூறியதாவது, "அரசியல் என்பது மக்களுக்கு சேவை செய்வதாகும். நானும் ஏற்கனவே அதைத்தான் செய்துகொண்டிருக்கின்றேன். இன்னும் தொடர்ந்து ஐந்து வருடங்களுக்கு அதை செய்வேன் என்று கூறினார்." . இக்கருத்து இவர் உத்திரப்பிரதேச காங்கிரஸ் கட்சிக்காக சில பொறுப்புகளை ஏற்கக்கூடும் என்ற எதிர்பார்ப்பை ஏற்படுத்தியது. பிபிசியின் ஹிந்தி சேவைக்கு இவர் அளித்த பேட்டியில், இலங்கையில் நடக்கும் சண்டையைப்பற்றி குறிப்பிடுகையில், "எது உங்களை தீவிரவாதியாக மாற்றியதோ அதற்கு நீங்கள் காரணம் இல்லை, ஆனால் நீங்கள் தேர்ந்தெடுக்கும் முறை உங்களை தீவிரவாதியாக உருவாக்கும்” எனக்கூறினார்.
2007, உத்திரபிரதேச சட்டசபை தேர்தல்கள்
ரேபரேலி தொகுதியை கவனிக்கவும், 1993 முதல் வெற்றிபெற்று வரும் முன்னாள் காங்கிரஸ் வேட்பாளர், இதே காங்கிரசிலிருந்து விலகி சுயேச்சையாக நின்று வெற்றிபெற்றார். மற்ற அனைத்து தொகுதிகளிலும் காங்கிரஸ் குறிப்பிட்டு சொல்லும்படியான வெற்றியைப் பெற்றுள்ளது.
சொந்த வாழ்க்கை
டெல்லியைச் சேர்ந்த தொழிலதிபர் ராபர்ட் வத்ராவை இவர் திருமணம் செய்துகொண்டார். இவர்களுக்கு ரைஹன் மற்றும் மிராயா என்ற இரண்டு குழந்தைகள் உள்ளன.
மஸ்ஸிமோ குவோற்றோச்சியின் தொடர்புகள் பற்றிய குற்றச்சாட்டுகள்
போபோர்ஸ் ஊழலுக்குப்பின் ஆயுத வியாபாரியான ஒட்டோவியோ குவோற்றோச்சி, 6 பிப்ரவரி 2007 அன்று அர்ஜென்டினாவில் கைது செய்யப்பட்டார். ஆனால் இந்திய அரசாங்கம் அவரை இந்தியா கொண்டுவர தவறிவிட்டது. இந்தியன் எக்ஸ்பிரஸ் நாளிதழ், ராகுல் மற்றும் பிரியங்காவுடன் இருபது வருடங்களாக வளர்ந்த ஒட்டோவியோவின் மகன் மஸ்ஸிமோ குவோற்றோச்சியை இதில் தொடர்புபடுத்தி குற்றம் சாட்டியது. இந்தியாவுக்கு புதியவர்களான இருவரின் தாயார்களும் பிப்ரவரி 17 அன்று ஒரு விருந்தில் சந்தித்துக் கொண்டனர். இருப்பினும் இதை காங்கிரஸ் பொது செயலாளர் திக்விஜய் சிங் திட்டவட்டமாக மறுத்தார். ஒரு பேட்டியில் அவர் கூறுகையில்: "குவோற்ரோட்ச்சியின் விசாரணையில் அரசாங்கம் எப்போதும் தலையிடவில்லை என்பதை நான் திட்டவட்டமாக கூறிக்கொள்கிறேன். இதைப்போலவே ராகுல் காந்தி மற்றும் பிரியங்கா காந்தியும் இது தொடர்பாக எதையும் செய்யவில்லை,". முடிவில்லாத யுகங்கள் இவ்விஷயத்தில் தொடர்கின்றன, மாசினோ இந்தியாவில் இருந்தபொழுது, குவோற்ரோச்சி கைதானது பற்றி சி பி ஐ ஒப்புக்கொள்ளத் தாமதித்தது ஆச்சரியத்தை ஏற்படுத்தியது.
வெளி இணைப்புகள்
பகுப்பு:1972 பிறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:நேரு-காந்தி குடும்பம் பகுப்பு:இந்தியப் பௌத்தர்கள் பகுப்பு:இந்தியப் பெண் அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
தொல்காப்பியம் பொருளதிகாரம் பேராசிரியம்
தொல்காப்பியம் பொருளதிகாரப் பகுதியில் உள்ள 9 இயல்களில் இறுதியில் உள்ள மெய்பாட்டியல், உவமவியல், சேய்யுளியல், மரபியல் ஆகிய நான்கு இயல்களுக்கு மட்டும் இவரது உரை உள்ளது. இவர் 13 ஆம் நூற்றாண்டில் வாழ்ந்தவர்.
அரிய விளக்கங்கள்
பேராசிரியர் தமது உரையில் அரிய விளக்கங்கள் பலவற்றைத் தந்துள்ளார். அவற்றுள் எடுத்துக்காட்டுக்காகச் சில:
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:தொல்காப்பியம்
இரண்டாம் சேனன்
இளம் வயதிலேயே இவனுடைய வலிமையையும், ஆற்றலையும் கண்ட முதலாம் சேனன் இவனை நாட்டின் தென்பகுதிக்கு ஆளுனன் ஆக்கினான். முதாலாம் சேனன் இறந்ததும், தெற்கிலிருந்து அனுராதபுரத்துக்குப் படைகளுடன் வந்த இரண்டாம் சேனன் தன்னைத் தானே அரசனாக அறிவித்துக்கொண்டான்.
இயல்புகள்
இறை பக்தி உள்ளவனாகவும் அதே நேரம் வலிமை கொண்டவனாகவும், செல்வம் பொருந்தியவனாகவும் அதேவேளை பேராசை அற்றவனாகவும் இருந்ததுடன், அறம் செய்வதில் விருப்பம் உள்ளவனாகவும், நல்லியல்புகளைக் கொண்டவனாகவும், வலிமை பொருந்திய படைகளையும் போர்த்தளவாடங்களையும் உடையவனாகவும், நல்லது கெட்டதைப் பிரித்தறியக் கூடியவனாகவும், விடயங்களைப் பற்றி நுணுகி அறியும் திறன் கொண்டவனாகவும் இரண்டாம் சேனன் இருந்தான் என மகாவம்சம் கூறுகிறது. தன்னுடைய சொத்து, வருமானம் முதலியவற்றைத் தன்னைச் சேர்ந்தவர்களுக்கு வழங்கியவன், நாட்டின் நலன்கருதி ஆட்சியை மட்டும் தன்னிடம் வைத்துக்கொண்டானாம்.
பாண்டி நாட்டுப் போர்
பாண்டியன் சீமாறன் சீவல்லபன், முதலாம் சேனன் காலத்தில் இலங்கைக்குப் படையெடுத்து அனுராதபுரத்தில் இருந்த புத்த சின்னங்களையும், பெருஞ் செல்வத்தையும் எடுத்துச் சென்றதற்கும் பழிவாங்கும் முகமாகவும், அச்செல்வங்களைத் திருப்பிக் கொண்டுவரும் நோக்குடனும், சீவல்லபனுக்கு எதிராக இயங்கிய இளவரசன் ஒருவனுடன் கூட்டுச் சேர்ந்துகொண்டு பாண்டிய நாட்டின் மீது படையெடுக்க முடிவு செய்தான். தளபதி ஒருவன் தலைமையிலான சிங்களப் படைகள் சீவல்லபனைத் தோற்கடித்து, அவனைக் கொன்றதுடன், மதுரையையும் சூறாயாடி, இலங்கையில் இருந்து பாண்டியனால் முன்னம் எடுத்துச் செல்லப்பட்ட செல்வங்களையும், கிடைத்த பிற செல்வங்களையும் எடுத்துக்கொண்டு இலங்கை மீண்டதாக மகாவம்சம் கூறுகிறது. அத்துடன், திருப்பிக் கொண்டுவந்த பொருட்கள் அனைத்தும் உரிய இடங்களில் சேர்க்கப்பட்டதாகவும், நாடு பழைய நிலைக்குக் கொண்டுவரப்பட்டதாகவும் அந்நூல் எடுத்துரைக்கிறது. ஆனால் மகாவம்சத்தின் கூற்று உண்மையல்ல என்றும், போரில் சிங்களப் படைகள் தோற்றுத் திரும்பியதாகவும் வேறு சில ஆய்வாளர்கள் கூறுகிறார்கள்.
அறங்கள்
இரண்டாம் சேனன், மக்களின் நல்வாழ்வுக்காகவும், புத்த சமயத்தின் வளர்ச்சிக்காகவும் பல அறங்களைச் செய்ததாகத் தெரிகிறது. ஆயிரம் பிராமணர்களுக்கு பெறுமதியான பொருட்களும், பொன்னால் செய்யப்பட்ட பூணூலும் தானமாக வழங்கியது பற்றியும் குறிப்புக்கள் உள்ளன. மேலும், அவனது ஆட்சியின் கீழ் துணை அரசனும், பிற அரச குடும்பத்தினரும் கூட அறச் செயல்களில் ஈடுபட்டனர். பிறருக்கு எடுத்துக்காட்டாக வாழ்ந்ததாக மகாவம்சம் இந்த அரசனைப் புகழ்கிறது.
இறப்பு
இரண்டாம் சேனன் தனது 35 ஆவது ஆட்சியாண்டில் காலமானான். அவ்னுக்குப் பின் அவனது தம்பியான உதயன் அரசனானான்.
இவற்றையும் பார்க்கவும்
பகுப்பு:அனுராதபுர மன்னர்கள்
சந்திரிமா சாகா
சந்திரிமா சாகா (Chandrima Shaha)(பிறப்பு 14 அக்டோபர் 1952) என்பவர் இந்திய உயிரியலாளர் ஆவார். 2023 சனவரி நிலவரப்படி, இவர் கொல்கத்தாவில் உள்ள இந்திய வேதியியல் உயிரியல் நிறுவனத்தில் ஜே. சி. போசு இருக்கையின் புகழ்பெற்ற பேராசிரியராக உள்ளார். சாகா தடுப்பித்திறனையல் தேசிய ஆய்வு நிறுவனத்தில் முன்னாள் இயக்குநரும் முன்னாள் பேராசிரியரும் ஆவார். இவர் இந்தியத் தேசிய அறிவியல் கழகத்தின் தலைவராக 2020 முதல் 2022 வரையிலான காலத்திலும் இதே நிறுவனத்தில் 2016 முதல் 2018 துணைத் தலைவராக (சர்வதேச விவகாரங்கள்) இருந்தார். இவர் உலக அறிவியல் அகாதமி, இந்திய தேசிய அறிவியல் அகாதமி, இந்திய அறிவியல் கழகம், தேசியத் அறிவியல் கழகம், இந்தியா மற்றும் மேற்கு வங்க அறிவியல் மற்றும் தொழில்நுட்ப அகாதமி ஆகியவற்றின் தேர்ந்தெடுக்கப்பட்ட உறுப்பினர் ஆவார்.
கல்வி
சாகா கொல்கத்தா பல்கலைக்கழகத்தில் பட்டம் பெற்றார். இந்திய வேதியியல் உயிரியல் நிறுவனத்தில் 1980-ல் முனைவர் பட்ட ஆராய்ச்சியை முடித்தார். தனது முது முனைவர் பட்ட ஆராய்ச்சிக்காகச் சாகா 1980 முதல் 1982 வரை கன்சாஸ் பல்கலைக்கழக மருத்துவ மையத்திலும், பின்னர் 1983 முதல் 1984 வரை நியூயார்க் நகரத்தின் மக்கள் தொகை குழுவிலும் பணியாற்றினார்.
தொழில் வாழ்க்கை
சாகா தேசிய அறிவியல் கழகம், அலகாபாத் (2016-2017), இந்திய அறிவியல் கழகம், பெங்களூர் (2013-2015) மற்றும் இந்தியத் தேசிய அறிவியல் கழகம் (2015-18) ஆகியவற்றின் குழுவில் உறுப்பினராகவும் பணியாற்றியுள்ளார். நேச்சர் வெளியீட்டுக் குழு, இலண்டன்('இசுபெர்மாடோஜெனிசிஸ்'-விந்தணு உற்பத்தி), லாண்டஸ் பயோசயின்ஸ், டெக்சாஸின் 'அறிவியல் அறிக்கைகள்' ஆசிரியர் குழுவின் உறுப்பினராகவும், எல்செவியர், பி. ஏ. ஆஸ்டினின் 'மூலக்கூறு மற்றும் உயிரணு உட்சுரப்பியல்' ஆய்விதழின் தொகுப்பாசிரியர் குழு உறுப்பினராகவும் இருந்தார். இவரது தொழில் வாழ்க்கையின் போது, உலக சுகாதார அமைப்பின் ஆண் கருவுறுதலை ஒழுங்குபடுத்துவதற்கான பணிக்குழுவுக்கான பணிக்குழு உறுப்பினராக இருந்தார். ஜெனீவா (1990-1992), சுவிட்சர்லாந்து மற்றும் ஆண் கருத்தடைக்கான சர்வதேச கூட்டமைப்பு, நியூயார்க்கு (1993-1997) உறுப்பினராக இருந்தார். இவர் பெண்களுக்கான உயிர்த்தொழில்நுட்பவியல் அடிப்படையிலான திட்டத்திற்கான உயிர்தொழில்நுட்பவியல் துறைப் பணிக்குழுவின் தலைவராக இருந்தார் (2012-2014), மனித மரபியல் மற்றும் மரபணு பகுப்பாய்வுக்கான பணிக்குழுவின் உறுப்பினர், நவீன உயிரியலில் அடிப்படை ஆராய்ச்சிக்கான பணிக்குழு (2015-2017), உறுப்பினராகவும் இருந்தார். இவர் இந்திய மருத்துவ ஆராய்ச்சி சபையின் (2013-2016) அறிவியல் ஆலோசனைக் குழுவின் உறுப்பினராகவும் இருந்தார். இவர் தற்போது இந்திய தொழில்நுட்பக் கழகம், காந்திநகரின் ஆட்சிக்குழு உறுப்பினராகவும் மற்றும் 2018 தலைமைத்துவ மாநாட்டின் உறுப்பினராகவும் இருந்தார். இவர் தற்போது ஆட்சிக்குக் குழுவின் உறுப்பினராக இமஆச-நிர்வாகக் குழு - ஐதராபாத் பல்கலைக்கழகம்-ஆட்சிக்குழு - இன்ஸ்டெம், பெங்களூர், அறிவியல் ஆலோசனைக் குழு, அறிவியல் ஆலோசனைக் குழு - தேசிய விலங்கு உயிரி தொழில்நுட்ப நிறுவனம், அறிவியல் ஆலோசனைக் குழு - ராஜீவ் காந்தி உயிர்தொழில்நுட்பவியல் மையம், திருவனந்தபுரம் உள்ளார். இவர் அறிவியல் ஆலோசனைக் குழு உறுப்பினராக வாழ்க்கை அறிவியல் ஆராய்ச்சி வாரியம், (2012-2016) இல் பணியாற்றினார்.
மேற்கோள்கள்
<references group="" responsive="1"> பகுப்பு:வங்காளப் பெண் அறிவியலாளர்கள் பகுப்பு:வாழும் நபர்கள் பகுப்பு:1952 பிறப்புகள்
நானும் ஒரு தொழிலாளி
நானும் ஒரு தொழிலாளி (Naanum Oru Thozhilali) இயக்குனர் ஸ்ரீதர் இயக்கிய தமிழ்த் திரைப்படம். இதில் கமல்ஹாசன், அம்பிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 01-மே-1986.
பாடல்கள்
இளையராஜா இப்படத்திற்கு இசை அமைத்துள்ளார்.
வெளி இணைப்புகள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஸ்ரீதர் இயக்கிய தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:இளையராஜா இசையமைத்த திரைப்படங்கள்
நேரடி-காணொளி
நேரடி-காணொளி என்பது திரையரங்க வெளியீடு அல்லது தொலைக்காட்சி ஒளிபரப்பைக் காட்டிலும், ஒரு திரைப்படம் அல்லது தொலைக்காட்சி தொடர்கள், குறுகிய அல்லது சிறப்பு வாயிலாக பொதுமக்கள் பார்வைக்கு வீட்டு காணொளி வடிவங்கள் ஊடாக சென்றடைவதை இது குறிக்கிறது. ஒரு பெரிய ஆக்கசெலவில் உருவாகும் படங்களின் நேரடியாக காணொளியாக வெளியிடப்படுவது இல்லை. பெரும்பலான நேரடி-காணொளி வெளியீடு சுயாதீன திரைப்பட தயாரிப்பாளர்கள் மற்றும் சிறிய நிறுவனங்களுக்கும் இலாபகரமானதாக உள்ளது. சில நேரடி-காணொளி வகை படங்கள் உலகளவில் $50 மில்லியனுக்கும் அதிகமான வருவாயை ஈட்ட முடியும்.
மேற்கோள்கள்
பகுப்பு:தொலைக்காட்சி சொல்லியல் பகுப்பு:திரைப்படம் மற்றும் காணொளித் தொழினுட்பம்
காளிப்பட்டி மாரியம்மன் கோயில்
காளிப்பட்டி மாரியம்மன் கோயில் தமிழ்நாட்டில் நாமக்கல் மாவட்டம், காளிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் பொங்கல் ( 5 நாள் ) முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எம்2 இயந்திரத் துப்பாக்கி
எம்2 இயந்திரத் துப்பாக்கி (M2 Machine Gun) அல்லது எம்2 பிரவுனிங் (M2 Browning) என்பது ஒரு கனரக இயந்திரத் துப்பாக்கியாகும். இது முதல் உலகப் போர் முடிவில் யோன் பிரவுனிங் என்பவரால் வடிவமைக்கப்பட்டது. எம்2 பெரிய, ஆற்றல் மிக்க .50 பிஎம்ஜி இரவைகளைப் பயன்படுத்துகின்றன. இந்த இரவைகள் மா டியூஸ் ("Ma Deuce"), எனவும் அழைக்கப்படுகின்றன. இத்துப்பாக்கி காலாட்படை, கவசமற்ற அல்லது இலகு கவசமுள்ள வாகனங்கள், படகுகள், அரண்கள், தாழப்பறக்கும் வானூர்திகள் என்பவற்றுக்கு எதிராக சிறப்பாக செயலாற்றுகிறது. இது ஏனைய இயந்திரத்துப்பாக்கிகளைவிட நீண்ட காலமாக உற்பத்தி செய்யப்படுகிறது.
வெளி இணைப்புகள்
பகுப்பு:இயந்திரத் துப்பாக்கிகள்
அசோகா (2008 திரைப்படம்)
அசோகா (Ashoka) என்பது 2008 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் பிரேம் மேனன் மற்றும் ரகுவரன் நடிப்பில் வெளிவந்த, இந்திய பிரதமரை பாதுகாக்கும் மெய்காப்பாளரை பற்றிய கதையாகும். இந்த படம் வெளிநாட்டு வாழ் இந்தியர் பிரேம் மேனனின் இயக்கம் மற்றும் தயாரிப்பில் வெளியானது. இத்திரைப்படத்திற்கு சபேஷ் முரளி இசையமைத்துள்ளார்.
கதைச் சுறுக்கம்
இந்த படத்தில் பிரேம் மேனன் தேசிய பாதுகாப்பு காவற்படையில், நாட்டின் பிரதமரை பாதுகாக்கும் அதிகாரியாக வருவார். கோயம்புத்தூர் விமான நிலையத்தில் தீவிரவாத தாக்குதலில் இருந்து பிரதமரின் உயிரை காப்பாற்றுவதாக படம் ஆரம்பமாகும்.
அசோகா பிரதமரை காப்பற்றிய பிறகு, மருத்துவர் சொல்வார் பிரதமர் பிழைத்து கொண்டார், ஆனால் அவருக்கு இதயம் வலது பக்கம் உள்ளது என்றும் இது ஒரு அரிய தோற்றம் என்றும் கூறுவார். அசோகா மருத்துவமனையில் சிகிச்சை பெற்று வரும் பிரதமரை எப்படி காப்பாற்றுவார் என்பது மீதமுள்ள படத்தின் கதையாகும்.
தயாரிப்பு
2004 இல் ஆரம்பிக்கப்பட்ட இப்படமானது, நான்கு ஆண்டுகள் கழித்து 2008 இல் வெளியானது.
சான்று
பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:ஆனந்த் ராஜ் நடித்த திரைப்படங்கள்
செம்பாவாங் ரயில் நிலையம்
செம்பாவாங் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் வடக்கு பகுதியில் செம்பாவாங்  நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது பதினோராவது ரயில் நிலையமாகும்..(சிம்பாங் ரயில் நிலையம் வருங்காலத்தில் இதன் அடுத்த நிலையமாக இருக்கும்). இது அட்மிரல்டி ரயில் நிலையம் மற்றும் யீஷூன் ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன. இந்த நிலையத்தில் பணியை முடிக்கும் ரயில்கல் பீஷான் பணிமனைக்கு செல்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
பத்து பத்து
பத்து பத்து (Pathu Pathu) என்பது 2008 ஆம் ஆண்டு வெளியான தமிழ் சிற்றின்ப திரில்லர் திரைப்படம் ஆகும். சத்தியம் எழுதி இயக்கிய இப்படத்தில் சோனா ஹைடன், தலைவாசல் விஜய், போஸ் வெங்கட் ஆகியோர் முக்கிய கதாபாத்திரங்களில் நடித்தனர், கிருஷ்ணா, சஞ்சித், செங்கல்பட்டு மாறன், பத்மா நாராயணன், மணிமறன், சுவாமிநாதன், ஆஷிஷ் ஆகியோர் துணை வேடங்களில் நடித்தனர். ராஜேஸ்வரி ஞானசம்பந்தம் தயாரித்த இப்படத்திற்கு, எல். வைத்தியநாதனின் மகன் எல். வி. கணேசன் இசை அமைத்தார். இப்படமானது 25 சூலை 2008 அன்று வெளியானது. இது தெலுங்கில் மதன்மோகினி என மொழிமாற்றம் செய்யப்பட்டது.
தயாரிப்பு
இந்தியன் ட்ரீம் மேக்கர்ஸ் பதாகையின் கீழ் தயாரிக்கபட்ட இரட்டை அர்த்த சிற்றின்ப பரபரப்பு படமான பத்து பத்து படத்தின் மூலம் இயக்குனராக சத்யம் அறிமுகமானார். இப்படத்தில் நடிகை சோனா ஹைடன் இல்லத்தரசி வேடத்தில் நடிக்க தேர்வு செய்யப்பட்டார், அவரின் இளம் உறவினரை காமவெறியுடன் பார்க்கும் வேடத்தில் நடித்தார். மேலும் இந்த படத்தில் சஞ்சித், போஸ் வெங்கட், தலைவாசல் விஜய் ஆகியோர் குறிப்பிடத்தக்க வேடங்களில் நடித்துள்ளனர். மூத்த இசைக்கலைஞர் எல். வைத்தியநாதனின் மகன் எல். வி கணேசன் இப்படத்திற்கு இசை அமைத்தார்.
இசை
திரைபடத்தின் பின்னணி இசை, பாடல் இசை ஆகியவற்றை திரைப்பட இசையமைப்பாளர் எல். வி. கணேசன் மேற்கொண்டார். 21 மார்ச் 2008 அன்று வெளியிடப்பட்ட இந்த படத்தின் இசைப்பதிவில், யுகபாரதி, முத்து விஜயன், ஜே. சலீம் ஆகியோரால் எழுதப்பட்ட ஐந்து பாடல்கள் உள்ளன.
வணிகம்
இந்த படம் தமிழ் மற்றும் மலையாள மொழிகளில் 100 நாட்கள் வெற்றிகரமாக ஓடியது. இந்த படம் தெலுங்கில் மதனமோகினி என மொழிமாற்றம் செய்யபட்டு ஸ்ரீ மேகனா கிரியேஷன்ஸ் பதாகையின் கீழ் தயாரிப்பாளர் ஆர் .ஜி.யால் 9 மார்ச் 2012 அன்று வெளியிடப்பட்டது.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2008 தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:தலைவாசல் விஜய் நடித்த திரைப்படங்கள்
2020 கோடைக்கால இணை ஒலிம்பிக் விளையாட்டுக்கள்
2020 கோடைக்கால இணை ஒலிம்பிக் விளையாட்டுக்கள் (Tokyo 2020 Paralympic Games), மெய்வல்லுநர்களுக்கான பல்துறை விளையாட்டுப் போட்டிகள் பன்னாட்டு இணை ஒலிம்பிக் குழுவினரால் நடத்தப்படுகிறது. இப்போட்டிகள் ஜப்பான் நாட்டின் டோக்கியோ நகரத்தில் 24 ஆகஸ்டு 2021 முதல் 5 செப்டம்பர் 2021 வரை நடைபெறுகிறது. இந்த இணை ஒலிம்பிக் விளையாட்டுக்கள் ஏற்கனவே டோக்கியோவில் நடைபெற்ற 2020 கோடைக்கால ஒலிம்பிக் விளையாட்டுப் போட்டிகளைத் தொடர்ந்து நடைபெறுவதாகும்.
போட்டிகள்
163 நாடுகளின் 4,535 மாற்றுத்திறன் படைத்த விளையாட்டு வீரர்கள் கலந்து கொள்ளும், 2020 கோடைக்கால இணை ஒலிம்பிக் போட்டியில் 24 வகையான விளையாட்டுகளில் 539 வகையான இணை ஒலிம்பிக் விளையாட்டுக்கள் நடத்தப்படுகிறது. தற்போது இறகுப்பந்தாட்டம் மற்றும் டைக்குவாண்டோ போட்டிகள் புதிதாக சேர்க்கப்பட்டுள்ளது. ஆனால் பாய்மரப் படகோட்டம் மற்றும் கால்பந்தாட்டப் போட்டிகள் நீக்கப்பட்டுள்ளன.
இந்திய வீரர்கள்
இந்த இணை ஒலிம்பிக் விளையாட்டுக்களில் இந்தியாவின் சார்பில் மாரியப்பன் தங்கவேலு உள்ளிட்ட 54 மாற்றுத் திறன் படைத்த விளையாட்டு வீரர்கள் தடகளம், வில்வித்தை, இறகுப்பந்தாட்டம், மேசைப்பந்தாட்டம், குறி பார்த்துச் சுடுதல், டைக்குவாண்டோ, நீச்சல், பளு தூக்குதல் மற்றும் படகுப்போட்டிகளில் கலந்து கொள்கிறார்கள்.
இந்திய வீரர்கள் வென்ற பதக்கங்கள்
1960-இல் தொடங்கப்பட்ட பாரா ஒலிம்பிக் போட்டிகளில், ({2020 கோடைக்கால ஒலிம்பிக் விளையாட்டுப் போட்டிகள்|2021 டோக்கியோ பார-ஒலிம்பிக் போட்டிகளுக்கு]] முன்பு வரை இந்தியா மொத்தமாகவே 12 பதக்கங்களை மட்டுமே வென்றிருந்தது.  ஆனால் இந்த முறை {2020 கோடைக்கால ஒலிம்பிக் விளையாட்டுப் போட்டிகள்|2021 டோக்கியோ பார-ஒலிம்பிக் போட்டிகளில்]] இந்தியா 19 பதக்கங்களை வென்று, பதக்கப் பட்டியலில் 24-வது இடத்தில் உள்ளது.  இந்திய வீரர்கள் 5 தங்கம், 8 வெள்ளி மற்றும் 6 வெண்கலப் பதக்கங்கள் வென்றனர்.
நிறைவு விழா
ஜப்பான் தேசிய மைதானத்தில் நிறைவு விழா நிகழ்ச்சி 2021 செப்டம்பர் 5 அன்று நடைபெற்றது. முதலில் கடந்த 13 நாட்கள் நடந்த போட்டி நிகழ்ச்சிகளின் முக்கிய வீடியோ காண்பிக்கப்பட்டது. இசை, நடன நிகழ்ச்சி நடத்தப்பட்டது. ஜப்பான் நாட்டு தேசியக் கொடி ஏற்றப்பட்டு, தேசிய கீதம் இசைக்கப்பட்டது. அதன்பின், வீரர், வீராங்கனைகளின் அணிவகுப்பு நடந்தது. இரண்டு பதக்க்கங்களை வென்ற துப்பாக்கி சுடுதல் வீராங்கனை அவனி லெகரா சக்கர நாற்காலியில் அமர்ந்தபடி இந்தியாவின் மூவர்ணக் கொடியை ஏந்தி வந்தார். .
நிறைவு விழாவின் போது நடன கலைஞர்கள் உற்சாகமாக நடனமாடினர். போட்டியை வெற்றிகரமாக நடத்திய ஒருங்கிணைப்பாளர்களுக்கு பாராட்டு தெரிவிக்கப்பட்டது. தொடர்ந்து நடன கலைஞர்களின் இசை நிகழ்ச்சி நடந்தது. பின், பாராலிம்பிக் கொடி இறக்கப்பட்டு, வரும் 2024ல் நடக்கவுள்ள பாரிஸ் நகர நிர்வாகியிடம் ஒப்படைக்கப்பட்டது. டோக்கியோ பாராலிம்பிக் ஒருங்கிணைப்பு குழு தலைவர் சீகோ ஹஷிமோடோ, போட்டியில் பங்கேற்ற வீரர், வீராங்கனைகள், போட்டியை வெற்றிகரமாக நடத்த உதவிய அனைவருக்கும் நன்றி தெரிவித்தார். சிறப்புரையாற்றிய பன்னாட்டு பாராலிம்பிக் குழு தலைவர் ஆன்ட்ரூ பார்சன்ஸ், ஜப்பான் நகர மக்கள், போட்டி ஒருங்கிணைப்பாளர்கள், போட்டியில் பங்கேற்றவர்களுக்கு நன்றி தெரிவித்தார். பின், டோக்கியோ பாராலிம்பிக் நிறைவு பெற்றதாக முறைப்படி அறிவித்தார். அடுத்த பாராலிம்பிக் பாரிசில் நடக்கும் என்று தெரிவித்தார். அதன்பின் பாராலிம்பிக் ஜோதி அணைக்கப்பட்டது. முடிவில் கண்கவர் வாணவேடிக்கையுடன் நிறைவு விழா நிகழ்ச்சி முடிந்தது.
நிக்கல் பிசு(இருமெத்தில்யிருதயோகார்பமேட்டு)
நிக்கல் பிசு(இருமெத்தில்யிருதயோகார்பமேட்டு) (Nickel bis(dimethyldithiocarbamate)) என்பது Ni(S2CNMe2)2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இவ்வாய்ப்பாட்டிலுள்ள Me என்பது மெத்தில் தொகுதியைக் குறிக்கிறது. நிக்கல் பிசு (டைமெத்தில்டைதயோகார்பமேட்டு) என்ற பெயராலும் இதை அழைக்கிறார்கள். நிக்கலும் இருமெத்தில்யிருதயோகார்பமேட்டும் சேர்ந்து உருவாகும் ஒருங்கிணைவுச் சேர்மமாகவும் இது கருதப்படுகிறது. அதிக அளவு நிக்கல்(II) அயனியின் பிசு(ஈரால்கைல்யிருதயோகார்பமேட்டு) சேர்மங்களுக்கு இதுவொரு முன்மாதிரி சேர்மமாகும். மேலும் இது பல்வேறு மாறுபட்ட கரிமப் பொருள்களைக் கொண்டுள்ளது, அவை அனைத்தும் ஒரே மாதிரியான கட்டமைப்புகளைக் கொண்டுள்ளன. பூஞ்சைக் கொல்லியாக நிக்கல் பிசு (இருமெத்தில்யிருதயோகார்பமேட்டு) சந்தைப்படுத்தப்படுகிறது. இதனுடன் தொடர்புடைய அணைவுச் சேர்மங்கள் பலபடிகளில் நிலைநிறுத்திகளாகப் பயன்படுகின்றன.
தயாரிப்பும் கட்டமைப்பும்
நிக்கல்(II) மற்றும் இருமெத்தில்யிருதயோகார்பமேட்டு உப்புகளின் நீர்த்த கரைசல்களைச் சேர்க்கும்போது கருப்பு நிற வீழ்படிவாக நிக்கல் பிசு (இருமெத்தில்யிருதயோகார்பமேட்டு) உருவாகிறது. கட்டமைப்பு மற்றும் பிணைப்பைப் பொறுத்த அளவில் நிக்கல் சதுரத்தள கட்டமைப்பில் காணப்படுகிறது. இந்த அணைவுச் சேர்மம் டயாகாந்தப்பண்பு கொண்டதாகவும் உள்ளது.
மேற்கோள்கள்
பகுப்பு:நிக்கல் சேர்மங்கள் பகுப்பு:பூஞ்சைக் கொல்லிகள் பகுப்பு:டைதயோகார்பமேட்டுகள்
உமேஸ் குல்கர்னி
உமேஸ் குல்கர்னி ( Umesh Kulkarni, பிறப்பு: மார்ச்சு 7. 1942), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 29 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1967-1968 ம் ஆண்டுகளில் பிரதிநிதித்துவப் படுத்தியுள்ளார்.
பகுப்பு:1942 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
சரிகம
சரிகம இந்தியா லிமிடெட். (சரிகம என்பது இந்திய இசை அளவின் முதல் நான்கு குறிப்புகளைக் குறிக்கிறது) என்பது ஆர்.பி.சஞ்சீவ் கோயங்கா குழும நிறுவனங்களுக்குச் சொந்தமான இந்தியாவின் பழமையான இசை சிட்டை ஆகும்.
இந்நிறுவனம் என்எஸ்இ மற்றும் பிஎஸ்இ ஆகியவற்றில் பதியப்பட்டுள்ளது. தலைமை அலுவலகம் கொல்கத்தாவில் அமைந்துள்ளது. மும்பை, டெல்லி மற்றும் சென்னையில் உள்ள பிற அலுவலகங்கள் அமைந்துள்ளது. பட்டியலிடப்பட்டுள்ளது. இசையைத் தவிர, யூடுல் பிலிம்ஸ் என்னும் பெயரின் கீழ் திரைப்படங்கள் மற்றும் பல மொழி தொலைக்காட்சி நிகழ்ச்சிகளைத் தயாரிக்கிறது.
அனைத்து முக்கிய இந்திய மொழிகளிலும் திரைப்பட இசை, கர்நாடக, இந்துஸ்தானி மரபு, பக்தி போன்றவற்றில் இசைக் களஞ்சியத்தை சரிகம வைத்துள்ளது. 1902 ஆம் ஆண்டில் கௌஹர் ஜான் இந்தியாவில் பதிவு செய்த முதல் பாடல். 1931 ல் பாலிவுடில் தயாரான முதல் படமான 'ஆலம் அரா' போன்றவை இந்த இசை சிட்டையின் கீழ் இருந்தன. லாதா மங்கேஷ்கர், எம்.எஸ்.சுப்பலட்சுமி, ஷம்ஷாத் பேகம், ஆஷா போஸ்லே, முகமது ரபி, கிஷோர் குமார், முகேஷ், ஜக்ஜித் சிங், பண்டிட் பீம்சன் ஜோஷி, பண்டிட். ஜஸ்ராஜ், சாம்கிலா, குர்தாஸ் மான். ஆகியோர் சரேகாமாவுடன் தங்கள் இசையைத் தயாரித்த சில முக்கிய இந்திய கலைஞர்கள்.
இந்நிறுவனம் தனது பட்டியலை விரிவுபடுத்தி 14 வெவ்வேறு மொழிகளில் இந்திய இசையின் ஒலி பதிவு மற்றும் பதிப்புரிமை இரண்டின் மிகப்பெரிய உலகளாவிய உரிமையாளராக மாறியுள்ளது.
இஎம்ஐ
1901 ஆம் ஆண்டில், இ.எம்.ஐ லண்டனின் எலக்ட்ரிக் அண்ட் மியூசிகல் இண்டஸ்ட்ரீஸ் லிமிடெட் நிறுவனத்தின் முதல் வெளிநாட்டு கிளையாக இந்தியாவில் முதல் பாடலைப் பதிவுசெய்து நிறுவனம் செயல்படத் தொடங்கியது. இது கல்கத்தாவில் (இப்போது கொல்கத்தா) தி கிராமபோன் மற்றும் டைப்ரைட்டர் லிமிடெட் என்னும் பெயரில் நிறுவனம் பதிவு செய்யப்பட்டது. அடுத்த ஆண்டு, கிராமபோன் கண்டுபிடிப்பாளர் எமிலி பெர்லினரின் உதவியாளர் பிரெட் கின்ஸ்பெர்க் "[அதன்] இசையை கைப்பற்றும் நோக்கில்" இந்தியாவுக்கு வந்தார். கௌஹர் ஜான் 1902 ஜனவரி 5 ஆம் தேதி அங்கு பதிவு செய்யப்பட்ட முதல் இந்திய கலைஞரானார். 1907 ஆம் ஆண்டில், கல்கத்தாவில் உள்ள டம் டம் என்ற இடத்தில் ஒரு பதிவு தொழிற்சாலை தொடங்கப்பட்டது, இது இங்கிலாந்துக்கு வெளியே முதல் முறையாகும்.
ஆகஸ்ட் 13, 1946 இல், இது 'தி கிராமபோன் கோ. (இந்தியா) லிமிடெட் ' என்ற பெயரில் ஒரு தனியார் வரையறுக்கப் பட்ட நிறுவனமாக பதிவு செய்யப்பட்டது. இது அக்டோபர் 28, 1968 அன்று ஒரு பொது நிறுவனமாக மாற்றப்பட்டது. இதன் விளைவாக நிறுவனத்தின் பெயர் 'தி கிராமபோன் கம்பெனி ஆஃப் இந்தியா லிமிடெட் ' என மாற்றப்பட்டது. நிறுவனத்தின் நிதி ஆரோக்கியம் மோசமாக இருந்தபோது 1985 ஆம் ஆண்டில் ஈ.எம்.ஐ.யில் இருந்து ஆர்பிஜி குழுமம் நிறுவனத்தை எடுத்துக் கொண்டது. பின்னர் நிறுவனத்தின் பெயர் தி கிராமபோன் கம்பெனி ஆஃப் இந்தியா லிமிடெட் என்பதிலிருந்து அதன் தற்போதைய பெயர் சரிகம இந்தியா லிமிடெட் என 3 நவம்பர் 2000 அன்று மாற்றப்பட்டது. thumb|சரேகாமா கார்வான், ஒரு பல்நோக்கு பெயர்த்தகு இசை இயக்கி மே 2017 இல் வெளியிடப்பட்டது.
எச்எம்வி
முதல் 100 ஆண்டுகளுக்கு, நிறுவனம் அதன் தயாரிப்புகளை (வினைல்கள், ஒலி நாடாக்கள், குறுவட்டுக்கள்) எச்.எம்.வி என்ற பெயரில் விற்பனை செய்தது. 2000 முதல், சரிகம என்ற வணிகக்குறியில் தனது தயாரிப்புகளை சில்லறை விற்பனை செய்யத் தொடங்கியது.
டம் டம் பதிவு அரங்கம்
டம் டம் ஸ்டுடியோ என்று அழைக்கப்படும் சரிகமவின் பதிவு அரங்கம் 1928 இல் கல்கத்தாவில் கட்டப்பட்டது. இது தென்கிழக்கு ஆசியாவின் பழமையான ஸ்டுடியோக்களில் ஒன்றாகும். நோபல் பரிசு பெற்ற ரவீந்திரநாத் தாகூர் தனது பாடல்களையும் கவிதைகளையும் தனது சொந்த குரலில் இந்த பதிவு அரங்கத்தில் பதிவு செய்திருந்தார். கவிஞர் காஸி நஜ்ருல் இஸ்லாமின் குரல் இங்கு பதிவு செய்யப்பட்டது. டம் டம் பதிவு அரங்கம் கிராமபோன் தட்டுக்களின் உற்பத்திக்கான ஒரு வீடாகவும் பின்னர் ஒலி நாடாக்களை தயாரிக்கும் இடமாகவும் இருந்தது. எண்ணிம வடிவங்களின் வருகையுடன், வண் வடிவங்கள் படிப்படியாக நுகர்வோர் ஆதரவில் இருந்து வெளியேறின. இதன் விளைவாக, இந்த உற்பத்தி வசதிகள் மூடப்பட்டன.
வெளி இணைப்புகள்
பகுப்பு:தமிழ்நாட்டுத் தொலைக்காட்சி தயாரிப்பு நிறுவனங்கள் பகுப்பு:நிறுவனங்கள் அடிப்படையில் தமிழ்நாடு
ஏ. ஜே, வெப்பி
'''ஏ. ஜே, வெப்பி' (A. J. Webbe'', பிறப்பு: சனவரி 16 1855, இறப்பு: பிப்ரவரி 19 1941), இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 468 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1855 பிறப்புகள் பகுப்பு:1941 இறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
தஞ்சாவூர் கல்யாண வெங்கடேசப் பெருமாள் கோயில்
தஞ்சாவூர் கல்யாண வெங்கடேசப் பெருமாள் கோயில் தஞ்சாவூரில் உள்ள வைணவக் கோயிலாகும்.
அமைவிடம்
தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் இக்கோயில் அமைந்துள்ளது.
மூலவர்
இக்கோயிலின் மூலவராக கல்யாண வெங்கடேசப் பெருமாள் உள்ளார்.
அருகிலுள்ள திவ்யதேசம்
இக்கோயிலுக்கு அருகில் தஞ்சாவூர் கும்பகோணம் சாலையில் வெண்ணாற்றங்கரை அருகே உள்ள கீழ்க்கண்ட மூன்று கோயில்களும் ஒரே திவ்ய தேசமாக சாலையின் இடது புறம் காணப்படுகின்றன.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
தவளைவாயன்
குறிப்புகள்
பகுப்பு:பறவைகள்
பொழுதுபோக்கு வாசிப்பு
பொழுதுபோக்கு வாசிப்பு (Time spent reading) என்பது வயதுக்கு தக்கபடி மாறுபடும். சில நாடுகளில் பொழுதுபோக்கு வாசிப்பு பற்றி புள்ளிவிவரங்கள் வெளியிடப்பட்டுள்ளன. இந்தியாவில் வாரத்திற்கு 10.42 மணிநேரம் இவ்வாசிப்பு நிகழ்கின்றது. தரவரிசைப்பட்டியலில் சீனாவும் தாய்லாந்தும் முதலிடத்தில் உள்ளன.
= மேலும் பார்க்க =
மேற்கோள்கள்
பகுப்பு:உளவியல் பகுப்பு:நேர மேலாண்மை பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
ரெகுநாதபுரம்
ரெகுநாதபுரம் (ஆங்கிலம்:Regunathapuram), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் உள்ள ஒரு கிராமம் ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 36 மீட்டர் (118 அடி) உயரத்தில் இருக்கின்றது. இந்த ஊர் தஞ்சாவூரிலிருந்து 25 கிலோமீட்டர் தொலைவில் இருக்கிறது.
ஆதாரங்கள்
பகுப்பு:புதுக்கோட்டை மாவட்டத்திலுள்ள கிராமங்கள்
சு. குணேஸ்வரன்
துவாரகன் என்ற புனைபெயர் கொண்ட '''சு. குணேஸ்வரன்' (S. Kuneswaran'') ஈழத்துக் கவிஞராக, விமரிசகராக, புலம்பெயர் இலக்கிய ஆய்வாளராக அறிமுகமானவர்.
வாழ்க்கைக் குறிப்பு
இவர் யாழ்ப்பாணப் பல்கலைக்கழகத்தில் கலைமாணிப் (தமிழ் சிறப்பு) பட்டத்தைப் பெற்றார். '20ஆம் நூற்றாண்டில் ஈழத்திலிருந்து புலம்பெயர்ந்தவர்களின் கவிதை, புனைகதைகள்' என்ற ஆய்வுக்காக அ. சண்முகதாசின் நெறியாள்கையில் 2006இல் முதுதத்துவமாணிப் பட்டத்தைப் பெற்றார்.
தற்போது யா/தொண்டைமானாறு வீரகத்திப்பிள்ளை மகா வித்தியாலயத்தில் ஆசிரியராகப் பணியாற்றுகின்றார்.
கவிதைகளுடன் விமரிசனத்திலும் ஈடுபாடு கொண்டவர். இவரின் கவிதைகள் உயிர்நிழல், வார்ப்பு, பதிவுகள், திண்ணை, அதிகாலை.கொம், காற்றுவெளி, தமிழ் ஓதர்ஸ் ஆகியவற்றிலும் பல இணைய இதழ்களிலும் வெளியாகியுள்ளன.
ஈழத்து இதழ்களான மல்லிகை, கலைமுகம், ஞானம், புதியதரிசனம், வெளிச்சம், தாயகம், செங்கதிர் போன்றவற்றிலும் புலம்பெயர் இதழ்களான உயிர்நிழல், எதுவரை போன்றவற்றிலும் தமிழகத்திலிருந்து வெளிவரும் யுகமாயினி, உயிர்மை ஆகியவற்றிலும் வீரகேசரி, தினகரன், நமது ஈழநாடு, உதயன், வலம்புரி, தினக்குரல், சுடர் ஒளி ஆகியவற்றிலும் இவரது படைப்புகள் வெளியாகியுள்ளன.
மேலும் பிரதேச மட்டங்களில் இடம்பெற்ற இலக்கிய விழாக்களில், ஆய்வரங்குகளில் ஆய்வுக்கட்டுரைகள் வாசித்தார்.
இணைய வெளியில் பங்களிப்பு
குணேஸ்வரன் தமிழ் விக்கிப்பீடியாவில் ஈழத்து எழுத்தாளர்கள், நூற்பட்டியல்கள், ஊர்கள் போன்றவை தொடர்பில் பங்களித்து வருகிறார். மேலும் நூலக நிறுவனத்தின் தொடர்பாடல் அணியிலும்  பங்களித்துவருகிறார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:ஈழத்துக் கவிஞர்கள் பகுப்பு:வாழும் நபர்கள்
நம்பினார் கெடுவதில்லை
நம்பினார் கெடுவதில்லை இயக்குனர் கே. சங்கர் இயக்கிய தமிழ்த் திரைப்படம் ஆகும். இதில் விஜயகாந்த், ஜெயஸ்ரீ ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கே. எஸ். விஸ்வநாதன். இத்திரைப்படம் வெளியிடப்பட்ட நாள் 23-மே-1986.
வெளி இணைப்புகள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:மனோரமா நடித்த திரைப்படங்கள்
புரோக்பேக் மவுண்டன்
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2005 திரைப்படங்கள் பகுப்பு:பாரமவுண்ட் பிக்சர்ஸ் திரைப்படங்கள் பகுப்பு:தகாத உறவுத் திரைப்படங்கள் பகுப்பு:ந.ந.ஈ.தி திரைப்படங்கள் பகுப்பு:அமெரிக்கத் திரைப்படங்கள்